ລາຍງານ ສປຊ ປະນາມ ການລະເມີດ ສິດທິມະນຸດ ໃນ ຢູເຄຣນ (ວີດີໂອ/ສະໄລດ໌)
ບັນດາ​ຜູ້​ສັງ​ເກ​ດການ ສປຊ ກ່າວ​ວ່າ ການກໍ່ຄວາມ​ຮຸນ​ແຮງ ຂອງກຸ່ມຕໍ່​ຕ້ານລັດຖະບານ ຢູ່​ພາກ​ຕາ​ເວັນ​ອອກ​ ​ຢູ​ເຄຣນ ​ເຮັດໃຫ້ການນັບຖືສິດທິມະນຸດ “ຊຸດໂຊມລົງຢ່າງໜ້າຕົກໃຈ”.
ບັນດາຜູ້ສັງເກດການສະຫະປະຊາຊາດກ່າວວ່າ ການກໍ່ຄວາມ ຮຸນແຮງໂດຍກຸ່ມຕໍ່ຕ້ານລັດຖະບານ ຢູ່ພາກຕາເວັນອອກຂອງ ຢູເຄຣນ ກຳລັງເຮັດໃຫ້ ການເຄົາລົບນັບຖື ສິດທິມະນຸດ “ຊຸດ ໂຊມລົງ ຢ່າງໜ້າຕົກໃຈ” ທ່າມກາງວິກິດການດ້ານການເມືອງ ລະຫວ່າງ Kyiv ແລະພວກແບ່ງແຍກດິນແດນສະໜັບສະໜູນ ຣັດເຊຍ ຂ້າຫລວງໃຫຍ່ດ້ານສິດທິມະນຸດຂອງສະຫະປະຊາຊາດ ທ່ານ Navi Pillay ກ່າວໃນວັນສຸກ ມື້ນີ້ວ່າ ນອກນັ້ນແລ້ວ ການພົບ ເຫັນຂອງສະຫະປະຊາຊາດຍັງໄດ້ສະແດງຄວາມວິຕົກກັງວົນ ຢ່າງເລິກເຊິ່ງສຳລັບພວກຊົນກຸ່ມນ້ອຍ ທີ່ປະເຊີນໜ້າກັບການ ຮາວີລົບກວນຢູ່ທີ່ເຂດ Crimea ໃນພາກໃຕ້ຂອງຢູເຄຣນທີ່ໄດ້ຖືກປະກາດ ຮວມເຂົ້າ ເປັນພາກສ່ວນຂອງຣັດເຊຍໃນເດືອນກຸມພາຜ່ານມາ ທັງຢູເຄຣນແລະບັນດາພັນທະ ມິດຕາເວັນຕົກບໍ່ໄດ້ຮັບຮູ້ການປະກາດຮວມເອົາເຂດດັ່ງກ່າວຂອງຣັດເຊຍ ຣັດເຊຍກ່າວວ່າ ລາຍງານການພົບເຫັນຂອງສະຫະປະຊາຊາດມີຈຸດປະສົງທາງ ການ ເມືອງ ແລະຂາດຄວາມເປັນກາງ ພວກແບ່ງແຍກດິນແດນ ຢູ່ທີ່ແຂວງ Donetsk ແລະ Luhansk ໃນພາກຕາເວັນອອກ ຂອງຢູເຄຣນ ພາກັນລົງມະຕິກ່ຽວກັບການປົກຄອງຕົນເອງໃນວັນອາ ທິດທີ່ຜ່ານມາ ຫລັງຈາກເຂົາເຈົ້າໄດ້ປະກາດເອກກະລາດ ເປັນ “ສາທາລະນະລັດປະຊາຊົນ” ຢູ່ໃນ ສອງຂົງເຂດດັ່ງກ່າວ ບັນດາຜູ້ນຳແບ່ງແຍກດິນແດນຢູ່ທີ່ນັ້ນກ່າວວ່າ ເຂົາເຈົ້າຈະບໍ່ ຈັດການເລືອກຕັ້ງປະທານາທິບໍດີ ໃນວັນທີ 25 ພຶດ ສະພານີ້ ຢູ່ໃນຂົງເຂດຂອງເຂົາ ເຈົ້າ ບັນດາຜູ້ນຳແບ່ງແຍກດິນແດນ ໃນເຂດ Donetsk ກ່າວວ່າ ເຂົາເຈົ້າໄດ້ຮ້ອງຂໍ ໃຫ້ ມົສກູ ພິຈາລະນາຢ່າງເປັນທາງການ “ຮັບເອົາ” ຂົງເຂດດັ່ງກ່າວ ເຂົ້າຮ່ວມຢູ່ໃນສະ ຫະພັນຣັດເຊຍ ແຕ່ໃນວັນພະຫັດວານນີ້ ອົງການຂ່າວ Interfax ຂອງຣັດເຊຍ ໄດ້ອ້າງຄຳເວົ້າຂອງ ໂຄສົກກະຊວງການຕ່າງປະເທດຣັດເຊຍ ທ່ານ Alexander Lukashe-vich ທີ່ ກ່າວວ່າ ຕົນບໍ່ໄດ້ຮັບຄຳຮ້ອງຮຽນຢ່າງເປັນທາງການໃດໆຈາກ “ສາທາ ລະນະລັດ ປະຊາຊົນ Donetsk” ເພື່ອເຂົ້າຮ່ວມຣັດເຊຍ